Document ID: 32004R1874

REGOLAMENT TAL-KUMMISSJONI (KE) Nru 1874/2004
tat-28 ta' Ottubru 2004
li jbiddel id-Direttivi 2004/17/KE u 2004/18/KE tal-Parlament Ewropew u tal-Kunsill fir-rigward tal-limiti ta’ applikazzjoni tagħhom fil-qasam tal-proċeduri ta’ l-għoti tal-kuntratti
(Test b’rilevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva 2004/17/KE tal-Parlament Ewropew u tal-Kunsill tal-31 ta’ Marzu 2004 li twassal għal koordinazzjoni tas-sejħiet għall-offerti fl-oqsma ta’ l-ilma, ta’ l-enerġija u tas-servizzi postali (1), u b’mod partikolari l-Artikolu 69 tagħha,
Wara li kkunsidrat id-Direttiva 2004/18/KE tal-Parlament Ewropew u tal-Kunsill tal-31 ta’ Marzu 2004 dwar il-koordinazzjoni tal-proċeduri għall-għoti ta’ kuntratti pubblici tax- xogħol, tal-provvista u tas-servizzi (2), u b’mod partikolari l-Artikolu 78 tagħha,
Wara konsultazzjoni mal-Kumitat Konsultattiv għall-Kuntratti Pubbliċi,
tikkunsidra dan li ġej:
(1)
Permezz tad-Deċiżjoni 94/800/KE tat-22 ta’ Diċembru 1994 dwar il-konklużjoni, f’isem il-Komunità Ewropea, rigward is-suġġetti li huma ta’ kompetenza tagħha, tal-ftehim dwar in-negozjati multilaterali fir-Round ta’ l-Urugwaj (1986-1994) (3) il-Kunsill approva l-Ftehim dwar il-Kuntratti Pubbliċi, li jidher fl-anness 4 ta’ l-imsemmija Deċiżjoni, minn issa ‘l quddiem imsejjaħ “ ftehim”. Skond dan il-ftehim, ir-regoli maħsuba minnu għandhom ikunu irrispettati ladarba l-kuntratti konċernati jilħqu jew jaqbżu ċerti ammonti, minn issa ‘l quddiem imsejħa “ limiti”, li huma espressi fi drittijiet ta’ ġbid speċjali (Special Drawing Rights).
(2)
Id-Direttivi 2004/17/KE u 2004/18/KE ifittxu, fost l-oħrajn, l-għan li tingħata l-possibilità lill-entitajiet li jagħtu l-kuntratt u l-awtoritajiet li jagħtu l-kuntratt sabiex fl-istess ħin jirrispettaw l-obbligazzjonijiet tal-ftehim. Għalhekk il-limiti maħsuba mid-Direttivi li huma kkonċernati mill-ftehim għandhom ikunu vverifikati, u jekk hemm bżonn, ikunu miżjuda jew imnaqqsa mill-Kummissjoni b’tali mod li jkunu jaqblu mal-valur korrispondenti f’Euro, ikkalkulat sa l-iżgħar milleżmu, tal-limiti stipulati mill-ftehim. L-ammonti tal-limiti msemmija tad-Direttivi m’humiex bħall-valuri korrsipondenti tal-limiti tal-ftehim ikkalkulat mill-ġdid għall-perjodu ta’ bejn l-1 ta’ Jannar 2004 u l-31 ta’ Diċembru 2005 (4). Għalhekk hemm lok li jiġu riveduti.
(3)
Barra minn hekk, fid-Direttivi 2004/17/KE u 2004/18/KE, bil-għan li jitnaqqsu n-numru ta’ limiti li għandhom jiġu rispettati, il-limiti li m’humiex stipulati mill-ftehim għal ma’ dawk li huma stipulati minnu. Hu xieraq għalhekk li jiġu riveduti.
(4)
Dawn it-tibdiliet ma jaffettwawx id-dispożiżżjonijiet nazzjonali li jimplimentaw id-Direttivi 2004/17/KE u 2004/18/KE mil-livell tal-limiti li huma nferjuri għal-limiti msemmija fid-Direttivi.
(5)
Jaqbel għalhekk li d-Direttivi 2004/17/KE u 2004/18/KE jiġu mibdula.
ADOTTAT DAN IR-REGOLAMENT:
Artikolu 1
Id-Direttiva 2004/17/KE hi emendata kif ġej:
1)
L-Artikolu 16 hu emendat kif ġej:
a)
Fil-punt a), l-ammont “ EUR 499 000” hu sostitwit b’ “EUR 473 000”;
b)
Fil-punt b), l-ammont “EUR 6 242 000” hu sostitwit b’ “EUR 5 923 000”;
2)
L-Artikolu 61 hu emendat kif ġej:
a)
Fil-paragrafu 1, l-ammont “EUR 499 000” hu sostitwit b’ “EUR 473 000”;
b)
Fil-paragrafu 2, l-ammont “EUR 499 000” hu sostitwit b’ “EUR 473 000”.
Artikolu 2
Id-Direttiva 2004/18/KE hi emendata kif ġej:
1)
L-Artikolu 7 hu sostitwit kif ġej:
a)
Fil-punt a), l-ammont “EUR 162 000” hu sostitwit b’ “EUR 154 000”;
b)
Fil-punt b), l-ammont “EUR 249 000” hu sostitwit b’ “EUR 236 000”;
c)
Fil-punt c), l-ammont “EUR 6 242 000” hu sostitwit b’ “EUR 5 923 000”;
2)
L-ewwel subparagrafu ta’ l-Artikolu 8 hu emendat kif ġej:
a)
Fil-punt a), l-ammont “EUR 6 242 000” hu sostitwit b’ “EUR 5 923 000”;
b)
Fil-punt b), l-ammont “EUR 249 000” hu sostitwit b’ “EUR 154 000”;
3)
Fl-Artikolu 56, l-ammont “EUR 6 242 000” hu sostitwit b’ “EUR 5 923 000”;
4)
Fl-ewwel subparagrafu ta’ l-Artikolu 63(1), l-ammont “EUR 6 242 000” hu sostitwit b’ “EUR 5 923 000”;
5)
L-Artikolu 67(1) hu emendat kif ġej:
a)
Fil-punt a), l-ammont “EUR 162 000” hu sostitwit b’ “EUR 154 000”;
b)
Fil-punt b), l-ammont “EUR 249 000” hu sostitwit b’ “EUR 236 000”;
ċ)
Fil-punt c), l-ammont “EUR 249 000” hu sostitwit b’ “EUR 236 000”.
Artikolu 3
Dan ir-Regolament jidħol fis-seħħ fit-tielet jum wara l-jum tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament jorbot fl-intier tiegħu u hu direttament applikabbli fl-Istati Membri kollha.
Magħmul fi Brussel, nhar it-28 ta' Ottubru 2004.

Labels: 12
8
3
20